  Майя Бывальцева 10-тӥ коньывуонэ Ижкарысь Туала драматургияя но режиссурая центрын тодмо (Милиционной ульча, 4) кылбурчилэн, кылосбур тодосъя докторлэн, литературая пӧртэм вожвылъяськонъёслэн лауреатсылэн Алексей Арзамасовлэн выль книгаеныз тодматон ортчоз. Со сярысь «ВКонтакте» мерлыко вотэсысь «Штаб современной поэзии ПоэтUp» огинын ивортэмын. Алексей Арзамазовлэн «Ивор/Весть» бичетаз берло аръёсы ӟуч но удмурт кылъёсын гожтэм ужъёсыз пыризы Автор выль кылбуръёссэс лыдӟоз, Латин Америкае вуылэмез сярысь вералоз, туала ӟуч но удмурт литератураын югдуре пумысен мылкыдъёссэ шараялоз. Ужрадэ мукет гожъясьёс, кылосбурчиос пыриськозы. Пумиськонэ вань мылкыд карисьёс лыктыны быгато, кутсконэз 19 часын. Тодэ вайытом, удмурт гожъясьёслы литературая лаборатори кылдытыны 500 сюрс манет утӥзы. Тегъёс: Лулчеберет Ижкар Литература Удмуртия удмуртъёс гожъясьёс кылбурет  